C 157/10
LT
Europos Sąjungos oficialusis leidinys
2023 5 3
42. primygtinai ragina pirmininkausiančią Ispaniją surengti aukšto lygio debatus dėl ES lygmeniu reikalingo postūmio, norint laiku įgyvendinti DVT.
Šie debatai turėtų vykti Bendrųjų reikalų taryboje ministrų lygmeniu ir pasiųsti aiškų signalą Europos Komisijai apie DVT svarbą; Iššūkiai ir tolesni veiksmai
43. pabrėžia, kad reikia geriau susieti DVT ir nacionalinius ekonomikos gaivinimo ir atsparumo didinimo planus, nes 47 proc. miestų ir regionų finansavimas yra pagrindinė kliūtis įgyvendinant DVT (7), o valstybėms narėms pagal EGADP vis dar yra paskirta 225 mlrd. EUR; 44. taip pat ragina visus valdžios lygmenis įtraukti DVT į savo biudžetą ir finansines priemones, kad būtų pašalintas finansavimo trūkumas; 45. pabrėžia, kokia svarbi ES parama mokymo ir gebėjimų stiprinimo veiklai plėtoti, nes 44 proc. miestų ir regionų susiduria su gebėjimais susijusiais sunkumais tiek kompetencijos, tiek darbuotojų požiūriu (8); 46. ragina mažąsias ir vidutines įmones (MVĮ) parengti ir įgyvendinti tvarumo strategijas savo versle, nes šiuo metu tik 24 proc. iš jų turi konkrečius planus, kaip sumažinti anglies pėdsaką (9); pabrėžia, kad reikia remti MVĮ šiame procese ir stiprinti atitinkamas priemones Europos, nacionaliniu, regioniniu ir vietos lygmenimis; 47. ragina užtikrinti geresnį ir labiau struktūruotą valdžios lygmenų koordinavimą ir ES rodyti pavyzdį šiuo aspektu, be kita ko, užtikrinant įtraukesnį Europos semestro valdymą ir struktūrinį dialogą su suinteresuotaisiais subjektais DVT klausimais; 48. ragina ES institucijas atlikti aktyvesnį vaidmenį informuojant apie DVT.
Ne visi suinteresuotieji subjektai yra susipažinę su šia sistema, tad DVT prioritetų nustatymas ES ir nacionaliniu lygmenimis galėtų padėti sustiprinti politinį įsipareigojimą visais lygmenimis ir toliau didinti informuotumą apie DVT vietoje; 49. rekomenduoja, remiantis EBPO rekomendacijomis, taikyti DVT siekiant pirmenybę teikti Europos socialinių teisių ramsčio įgyvendinimui, socialinių ir bendruomenės paslaugų socialiai remtinoms grupėms stiprinimui, skatinti mažinti pastatų priklausomybę nuo iškastinio kuro, plėsti dviratininkams, pėstiesiems ir elektra varomoms transporto priemonėms skirtą tvarią infrastruktūrą ir didinti suinteresuotųjų subjektų dalyvavimą pritaikant DVT prie vietos aplinkybių ekonomikos gaivinimo požiūriu; 50. mano, kad, papildydama žaliąją taksonomiją, kuria prisidedama prie žaliojo kurso įgyvendinimo, Komisija turėtų skubiai pateikti pasiūlymą dėl socialinės taksonomijos sukūrimo.
Be socialinės taksonomijos investuotojams ir įmonėms trūksta aiškių gairių, kurios investicijos sukuria pridėtinę vertę socialiniu požiūriu.
Dėl to sunku finansuoti socialiai motyvuotą veiklą, be kita ko, sveikatos priežiūros, socialinio būsto ir socialinių paslaugų srityse; 51. siūlo ES institucijoms ir valstybėms narėms remti ir finansuoti mokymo ir švietimo iniciatyvas, kuriomis siekiama skatinti viešųjų subjektų ir privačių organizacijų gebėjimų stiprinimą rengiant ir įgyvendinant DVT ataskaitas ir strateginius planus; 52. pabrėžia, kad švietimas yra pagrindinė teisė, nepriklausomai nuo finansinių galimybių, ir siūlo už švietimo paslaugų teikimą atsakingiems valdžios lygmenims į švietimo programas – nuo ikimokyklinio ugdymo iki universitetinio lygmens – įtraukti tvaresnes vystymosi koncepcijas; 53. siūlo pradėti ES tarpinstitucinę komunikacijos kampaniją, kuria DVT įgyvendinimas visose teritorijose būtų aiškiai susietas su piliečių gyvenimo kokybės gerinimu;
(7) (8) (9)
EBPO (2022) „Darnaus vystymosi tikslai – atsigavimo po COVID-19 pagrindas miestuose ir regionuose“, EBPO regioninės plėtros dokumentai, Nr. 26, EBPO leidykla, Paryžius.
EBPO (2022) „Darnaus vystymosi tikslai – atsigavimo po COVID-19 pagrindas miestuose ir regionuose“, EBPO regioninės plėtros dokumentai, Nr. 26, EBPO leidykla, Paryžius.
Europos Komisija, 2022 m., Eurobarometer: EU SMEs working towards sustainability, https://single-market-economy.ec.europa.eu/news/eurobarometer-eu-smes-working-towards-sustainability-2022-03-28_en.